Kouvola
<s>Kouvola je grad i općina na jugoistoku Finske od 86,453 stanovnika i po tom je 10 po veličini u zemlji.</s>

<s>Geografske karakteristike</s>

<s>Kouvola leži u u Regiji Kymenlaakso, udaljena 134 km sjeveroistočno od Helsinkija, i pedesetak kilometara od Kotke i Finskog zaljeva.</s>

<s>Kouvola je grad u kom se nalazi lokalitet Pilana i vodenica Verla uvršten na UNESCO-vu Listu svjetske baštine u Evropi.</s>

<s>Velika atrakcija je zabavni park - Tykkimäki, a pored grada se nalazi Nacionalni park Repovesi.</s>

<s>Historija</s>

<s>Nova Kouvola je osnovana 1. januara 2009. spajanjem Anjalankoskija, Elimäkija, Jaale, Kuusankoskija, Valkeale i stare Kouvole, u 
tom času bila je 10 grad u Finskoj po veličini sa gotovo 90 000 stanovnika.</s>

<s>Nukleus te nove općine i grada bile su općine Elimäki, Iitti i Vehkalahti, od kojih su tih šest općina odvojile i postale nezavisne.</s>

<s>Kraj 18. vijeka bio je historijski značajno vrijeme, nakon potpisivanja Aboskog mira 1743.</s><s>Rijeka Kymijoki postala je granica između Kraljevine Švedske i Carske Rusije, to je bilo 
doba rađanja Finske autonomije, koja je ostvarana stvaranjem Velikog Vojvodstva Finska 1809.</s>

<s>Anjalankoski</s>

<s>Anjalankoski je nastao spajanjem općina Anjala i Sippola - 1975., nakon tog je 1. januara 1977. dobio i status grada.</s><s>Nukleus iz kog je nastao bila je Općina Elimäki od koje se odvojio 1863., dok se druge strane Sippola odvojila od Općine Vehkalahti 1861.</s>

<s>Anjalankoski ima historijski značaj za Finsku, jer je tu krajem 18. vijeka započeo proces borbe za nezavisnost, udruživanjem nezadovoljnih oficira u Savez Anjala.</s>

<s>Historija tog nekadašnjeg grada i općine, vezana je uz plemstvo i njihove dvorce.</s><s>Tako je nekad čitav teren na zapadnoj strani rijeke Kymijoki pripadao porodici Wrede.</s><s>Do tog je došla tako što je njihov predak konjički kapetan Henrik Wrede u bitci 1605., spasio život švedskom kralju Karlu IX, pa je on nekoliko godina iza tog njegovoj udovici donirao parohije Anjalu i Elimäki.</s>

<s>Zemlja na Istočnoj strani rijeke pripadala je porodici Creutz, koja je 1649. dobila na dar selo Sippola od kraljice Kristine.</s>

<s>Elimäki i Jaala</s>

<s>Elimäki je još krajem 15. vijeka bio samostalna administrativna jedinica, sa vlastitim sudom i policajcem, ali je vjerski podpadao pod parohiju Loviisi.</s>

<s>Parohija Elimäki osamostalila se zajedno sa parohijama Anjala i Ruotsinpyhtää dekretom finskog senata od 13. aprila 1863., to je provedeno u djelo tek 1. maja 1865.</s>

<s>Elimäki je svoje prvo Općinsko vijeće osnovao 8. marta 1868.</s>

<s>Jaala je nekada billa dio Općine Iitti, a od 1879. postala je samostalna općina.</s>

<s>Kouvola</s>

<s>Kouvola je bila selo sve dok nije izgrađena željeznička pruga do Sankt Peterburga i željeznička stanica 1875. u kojoj se zbog tog jer je bila raskrsnica, zaposlilo puno ljudi.</s>

<s>Kouvola je nekad bila dio Općine Valkeala, od 1917. ima polutonomni status, a od 1922. je samostalna općina, tako da je već 1923. dobila status trgovišta, a 1960. i status grada, odtad je administrativno - trgovački centar tog kraja.</s>

<s>Kuusankoski</s>

<s>Kuusankoski je osnovan 1921., spajanjem dijelova Općina Iitti i Valkeala.</s><s>Kuusankoski je dobio status trgovišta 1957. a nakon toga 1973. i status grada.</s>

<s>Industrijski pogoni počeli su nicati na granici Iittija i Valkeale 1872, kad su podignute dvije tvornice papira, pored 
slapova Kuusankoski na Rijeci Kymijoki.</s><s>Nakon tog je 1897. podignuta i treća tvornica na slapovima 
Voikkaankoski.</s><s>Te su se tvornice spojile 1904. i postale velika korporacija, danas su dio multinacionalne kopanije UPM-Kymmene.</s><s>Spajanje tih tvornica dovelo je posredno do formiranja Općine Kuusankoski.</s>

<s>U septembru 1920., 14 odbornika iz industrijskih naselja Kuusankoski, Kymintehdas i Voikkaa iznjeli su stav svoje mišljenje u Općinskom vijeću Valkeale i Iittija da bi ta naselja, trebalo izdvojiti i od 1. januara 1921. formirati Općinu Kuusankoski.</s>

<s>Valkeala</s>

<s>Valkeala je osnovana 1631. ostala je prilično čudna ruralna zajednica, to je bio razlog što su se Kuusankoski i 
Kouvola, koje su imale nešto industrije i željeznicu, htjele osamostaliti.</s>

<s>Privreda i transport</s>

<s>Kouvola je grad drvne industrije, koja posljednjih dekada proživljava krizu, pa je najveći poslodavac u gradu finska 
vojska, jer su tu stacionirane karelijanska brigada i pješadijski puk Utti.</s>

<s>Kouvola je u Finskoj poznata kao grad - željeznice, jer je ona zapadni terminal Transsibirske pruge, 
pored toga je i značajno finsko čvorište.</s><s>Iz Kouvole ide vlak - Allegro za Sankt Peterburg koji preveze putnike za samo 2 h i 
20 min.</s>

<s>Kouvola leži na trasi autoputa A6 i A15.</s>

<s>Gradovi prijatelji</s>

<s>, Balatonfüred
 , Mülheim an der Ruhr
 , Vologda</s>

<s>Izvori</s>

<s>Vanjske veze</s>

<s>Službene stranice Općine Kouvola 
Gradovi u Finskoj
Općine u Finskoj</s>

